  Майя Бывальцева Удмуртиысь пинал следж-хоккеистъёс Оренбургын «Поволжское дерби» ӵошатсконын кыкетӥ инты басьтӥзы. Со сярысь «ВКонтакте» мерлыко вотэсысь «Удмуртия» следж-хоккей имени Виктора Николаевича Кузнецова» огинын ивортӥзы. Вормон понна ньыль командаос нюръяськизы: Оренбургысь «Ястребы», Ижкарысь «Удмуртия», Уфаысь «Башкирские пираты» но Екатеринбургысь «Уралец» Удмуртиысь пиналъёс Уфаысь но Екатеринбургысь вожвылчиоссэс вормизы, нош кузёослы ӟырдыт нюръяськонын келязы. Турнирлы йылпумъянъёсъя «Удмуртия» командаысь Игорь Козин устоез капка утись луиз. Тодэ вайытом, Удмуртиын пинал следж-хоккеистъёслэн командазы 2019-тӥ арын кылдӥз.  Тегъёс: Спорт Ижкар Следж-хоккей Удмуртия Россия пиналъёс  